Na temelju Odluke o izmjeni Programa javnih potreba u sportu Požeško-slavonske županije za 2022. godinu KLASA:620-01/21-01/5, URBROJ: 2177-02-22-11 od 17. lipnja 2022. godine, čl. 51. i 79. Statuta Sportske zajednice Požeško-slavonske županije, te Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ 26/15., 37/21.), Izvršni odbor na svojoj 6. sjednici održanoj 23. lipnja 2022. godine donio je

**Javni poziv**

za sufinanciranje programa/ projekata u sportu od interesa za opće dobro na području Požeško-slavonske županije u 2022. godini

(1) Ovaj Poziv odnosi se na ulaganja u programe/projekte (u daljnjem tekstu: program) od interesa za opće dobro koje provode organizacije civilnog društva – udruge koje obavljaju sportske djelatnosti u skladu sa Zakonom o sportu (NN. 71/06, 150/08, 124/10, 124/11, 86/12, 94/13, 98/19, 77/20, 47/20.) i Zakonom o udrugama (NN 74/14, 70/18 i 98/19)

(2) Sukladno Pozivu mogu se prijaviti programi/projekti za sljedeća područja:

1. Programi sportskih škola
2. Organizacija međunarodnih, tradicionalnih i prigodnih sportskih manifestacija
3. Sufinanciranje programa školovanja, stručnog usavršavanja i izobrazbe trenera
4. Ulaganje u dugotrajnu imovinu
5. Sufinanciranje programa u suradnji s Hrvatskim olimpijskim odborom te sufinanciranje projekata financiranih iz nacionalnih i/ili EU fondova

(3) Raspoloživi iznos sredstava koji se dodjeljuje u postupku Poziva iznosi. **300.000, 00** kuna.

Raspon financijskih sredstava koji se može prijaviti i ugovoriti po pojedinom projektu je:

* Za programe pod točkom a)- od 1.000,00 do 20.000,00 kn
* Za programe pod točkama b) i c)- od 1.000,00 do 10.000,00 kn
* Za programe pod točkom d) i e)- od 5.000 do 50.000,00 kuna

(4) Rok za podnošenje prijedloga projekata 15 dana od dana objave Poziva.

(5) Svaki prijavitelj može prijaviti i ugovoriti najviše jedan projekt u okviru ovog Poziva s rokom provedbe do 31. prosinca 2022. godine. Isti može biti partner drugom podnositelju na više projekata unutar ovog Poziva. Svaki prijavitelj može prijaviti već realizirani program/ projekt u 2022. godini.

(6) Sportska zajednica PSŽ će dodjeljivati sredstva za financiranje projekata uz uvjet da :

* projekt nije financiran iz redovnih sredstava Županijske sportske zajednice,
* su podnositelji upisani u Registar neprofitnih organizacija pri Ministarstvu financija
* su upisani u Registar udruga Republike Hrvatske ili drugi odgovarajući registar,
* su upisani u Registar športskih djelatnosti,
* da su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom,
* projekt provode na području Požeško-slavonske županije,
* su uredno ispunili obveze iz svih prethodno sklopljenih ugovora o financiranju iz proračuna Županije,
* nemaju duga prema državnom proračunu i županijskom proračunu ,
* imaju zadovoljavajuće organizacijske kapacitete i ljudske resurse za provedbu projekta,
* se protiv korisnika, odnosno osobe ovlaštene za zastupanje ne vodi kazneni postupak i nije pravomoćno osuđen za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge,

Prijava na ovaj Poziv mora sadržavati sve popunjene obrasce, podatke i obaveznu dokumentaciju .

(7) Kako se može ostvariti financiranje projekta i tko nema pravo prijave na Poziv detaljno je opisano u Uputama za prijavitelje.

(8) Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Požeško-slavonske županije,

Potrebna obavezna dokumentacija za prijavu:

1. Obrazac opisa programa / projekta,
2. Obrazac proračuna programa / projekta,
3. Obrazac izjave o nepostojanju dvostrukog financiranja,
4. Obrazac izjave o partnerstvu (primjenjivo ako udruga ima partnera ili partnere),
5. Obrazac- OPĆI PODACI (dobne skupine, kategorije ( …kadeti, juniori, seniori) broj natjecateljskih ekipa, rang natjecanja, broj službenih natjecanja (broj sudjelovanja i broj organizacija), broj licenciranih trenera
6. Dokaz o osposobljenosti voditelja programa/projekta
7. Dokaz o vlasništvu/ ugovor o korištenju nekretnine/ suglasnost vlasnika za dodatna ulaganja (*samo za programe pod točkom d)*)
8. Projektna dokumentacija za projekte financirane od strane HOO, EU fondova i/ili nacionalnih sredstava (*samo za programe pod točkom e)*)

Potrebna obavezna dokumentacija prije potpisivanja Ugovora o dodjeli financijskih sredstava:

1. potvrda Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, u slučaju postojanja javnog duga, on mora biti podmiren prije samog potpisivanja Ugovora. Potvrda mora biti izdana unutar roka od kada je raspisan Poziv do kraja datuma koji je naznačen kao rok za prijavu na Poziv, odnosno do potpisivanja ugovora.
2. Uvjerenje nadležnog suda, ne starije od šest mjeseci, da se ne vodi kazneni postupak protiv osoba ovlaštenih za zastupanje prijavitelja i voditelja programa,

Prijava se smatra potpunom ukoliko sadrži sve prijavne obrasce i obvezne priloge kako je zatraženo u Pozivu.

Prijave se dostavljaju:

* Osobno ili poštom na adresu:

***POŽEŠKO-SLAVONKSA ŽUPANIJA***

***SPORTSKA ZAJEDNICA POŽEŠKO-SLAVONSKE ŽUPANIJE***

***Županijska 7***

***34000 Požega***

„Ne otvaraj- Javni poziv za sufinanciranje programa u sportu“

Postupak zaprimanja, otvaranja i pregleda dostavljenih prijava, procjena prijava, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe ovog Poziva detaljno su opisani u Uputama za prijavitelje na ovaj Javni poziv.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

Prijave s nepotpunom dokumentacijom ili nepopunjenim obrascima neće se razmatrati.

(9) Sva pitanja vezana uz ovaj Javni poziv mogu se postaviti isključivo elektroničkim putem, slanjem upita na adresu elektronske pošte: zdenka.pavelic@pszupanija.hr

 PREDSJEDNIK

 **prim. mr.sc. Vlado Drkulec**